**projektas**

**reg. Nr. T-256**

**2.29. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS ATSINAUJINANČIŲ IŠTEKLIŲ ENERGIJOS NAUDOJIMO PLĖTROS VEIKSMŲ PLANO IKI 2030 METŲ PATVIRTINIMO**

2022 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos atsinaujinančių išteklių energetikos įstatymo 12 straipsnio 1 dalies 1 punktu, vykdydama Savivaldybių atsinaujinančių išteklių energijos naudojimo plėtros veiksmų planų rengimo, derinimo ir įgyvendinimo rezultatų skelbimo taisykles, patvirtintas Lietuvos Respublikos energetikos ministro 2022 m. birželio 22 d. įsakymu Nr. 1-183 „Dėl savivaldybių atsinaujinančių išteklių energijos naudojimo plėtros veiksmų planų rengimo, derinimo ir įgyvendinimo rezultatų skelbimo taisyklių patvirtinimo“, atsižvelgdama į Lietuvos Respublikos energetikos ministerijos 2022 m. gruodžio 8 d. raštą Nr. (8.1-26 Mr) 3-2274 „Pasvalio rajono savivaldybės atsinaujinančių išteklių energijos naudojimo plėtros veiksmų plano 2021–2030 metams vertinimas“, Pasvalio rajono savivaldybės taryba nusprendžia:

1. Patvirtinti Pasvalio rajono savivaldybės atsinaujinančių išteklių energijos naudojimo plėtros veiksmų planą iki 2030 metų.

2. Nustatyti, kad šis sprendimas skelbiamas Teisės aktų registre ir Pasvalio rajono savivaldybės interneto tinklapyje [www.pasvalys.lt](http://www.pasvalys.lt).

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė Apolonija Lindienė

Suderinta DVS Nr. RTS-291

Pasvalio rajono savivaldybės tarybai

**AIŠKINAMASIS RAŠTAS**

2022 m. gruodžio 9 d.

Pasvalys

**1.** Sprendimo projektas parengtas su tikslu turėti teisės aktų nustatyta tvarka suderintą ir Savivaldybės patvirtintą Pasvalio rajono savivaldybės atsinaujinančių išteklių energijos naudojimo plėtros veiksmų planą (toliau – AIE planas). Lietuvos Respublikos atsinaujinančių išteklių energetikos įstatymo (toliau – Įstatymas) nuostatos įpareigoja savivaldybes parengti AIE planus, kuriuose numatytos priemonės padėtų Įstatymo 55 straipsnyje nustatytiems nacionaliniams planiniams rodikliams pasiekti, t. y. :

*<55 straipsnis. Nacionaliniai planiniai rodikliai*

*1. Nacionaliniai bendrieji planiniai rodikliai 2030 m. turi atitikti šio įstatymo 1 straipsnyje nustatytus tikslus ir uždavinius.*

*2. Tarpiniai nacionaliniai planiniai rodikliai:*

*1) 2021–2022 m. vidutinė atsinaujinančių išteklių energijos dalis turi sudaryti ne mažiau kaip 32,7 procento bendrojo galutinio energijos suvartojimo;*

*2) 2023–2025 m. vidutinė atsinaujinančių išteklių energijos dalis turi sudaryti ne mažiau kaip 36,5 procento bendrojo galutinio energijos suvartojimo;*

*3) 2026–2027 m. vidutinė atsinaujinančių išteklių energijos dalis turi sudaryti ne mažiau kaip 39,8 procento bendrojo galutinio energijos suvartojimo.>*

 AIE planas reikalingas, kad būtų galima gauti finansavimą atsinaujinančių išteklių energetikos naudojimo projektų įgyvendinimui, kurių finansavimas yra reglamentuotas Įstatymo 57 straipsnio 9 dalyje *<9. Savivaldybių projektai iš šio įstatymo 20 straipsnio 24 dalyje nurodytų paramos šaltinių finansuojami tik tuo atveju, jeigu jie yra įtraukti į atsinaujinančių išteklių energijos naudojimo plėtros veiksmų planų priemones.>*

Šiuo sprendimu siūloma patvirtinti pagal Lietuvos Respublikos energetikos ministro 2022 m. birželio 22 d. įsakymu Nr. 1-183 „Dėl savivaldybių atsinaujinančių išteklių energijos naudojimo plėtros veiksmų planų rengimo, derinimo ir įgyvendinimo rezultatų skelbimo taisyklių patvirtinimo“ patvirtintas Savivaldybių atsinaujinančių išteklių energijos naudojimo plėtros veiksmų planų rengimo, derinimo ir įgyvendinimo rezultatų skelbimo taisykles parengtą ir su Lietuvos Respublikos energetikos ministerija suderintą (LR Energetikos ministerijos raštas 2022-12-08 Nr. (8.1-26 Mr) 3-2274, gavimo žyma: 2022-12-08 Nr. ARG-3762) Pasvalio rajono savivaldybės atsinaujinančių išteklių energijos naudojimo plėtros veiksmų planą iki 2030 metų.

**2. Sprendimo projekto tikslai ir uždaviniai.** Sprendimo projekto tikslas – patvirtinti parengtą Pasvalio rajono savivaldybės atsinaujinančių išteklių energijos naudojimo plėtros veiksmų planą iki 2030 metų.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Priėmus sprendimo projektą bus galima gauti finansavimą atsinaujinančių išteklių energetikos naudojimo projektų įgyvendinimui.

**4. Skaičiavimai, išlaidų sąmatos, finansavimo šaltiniai**.

Sprendimui įgyvendinti papildomų lėšų nereikia.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Įgyvendinimui teisės aktų priimti nereikia.

**7. Sprendimo projekto antikorupcinis vertinimas.**

Neatliekamas

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Iniciatoriai: Strateginio planavimo ir investicijų skyrius, Vietinio ūkio ir plėtros skyrius. Atsakingas už sprendimo vykdymo kontrolę Strateginio planavimo ir investicijų skyrius.

Strateginio planavimo ir investicijų skyriaus vyriausioji specialistė Apolonija Lindienė